इस थमां पैह्‌लै जे अस उदें व्यक्तित्व दे इस त्रीये रूप दी होर मती पंछान पेश करचै उंदी जीवन-बत्त उप्पर किश लो पानी ठीक रौह्‌ग। स्व० जगदीश चन्द्र साठे हुंदा जन्म (कुसै कदीम ज़माने च महारष्ट्र राज्य थमां आइयै पैह्‌लैं रामनगर ते फ्ही उत्थुआं दा बी जम्मू आइयै बस्से दे) साठे परोआर दे कैपटन देवी सरन हुंदे घर पैह्‌ली फरवरी 1922 ई० च होआ हा। डोगरी दे पैह्‌ले क्हानी कार स्व० भगवत प्रसाद साठे होर इंदे चाचा लगदे हे।